Vážení členovia Akademickej obce FEE, zamestnanci a študenti,

Na dnešný deň, teda na 6.5.2021 bolo plánované rokovanie AS FEE, ktoré sa však neuskutočnilo, resp. bolo prerušené ešte pred schválením programu rokovania. Dôvodom bolo podanie námietky členom akademickej obce, v ktorej informoval členov senátu, že bol porušený čl. 3 ods. 2 Rokovacieho poriadku AS FEE, čo znamená, že predsedníctvo AS FEE nezverejnilo termín a návrh programu zasadnutia AS FEE v adekvátnom predstihu a adekvátnym spôsobom.

Za skutočnosť, že sa informácia o rokovaní AS FEE, dostala členom Akademickej obce neskoro a nie úplná (bez programu rokovania) sa úprimne ospravedlňujem.

Štandardný systém oznamovania aktualít o rokovaniach AS FEE zlyhal v niekoľkých rovinách (jedna pandemická práceneschopnosť, zahltenie množstvom pracovných povinností, podcenenie spätnej kontroly v príprave rokovania zo strany predsedníctva senátu a v neposlednom rade náročnosť prípravy rokovania senátu, pri ktorom sa zabudlo na dôležitý „detail“).

Rokovanie AS FEE, ktoré dnes bolo prerušené v bode „1. Otvorenie“, bude pokračovať v čase, keď bude splnená podmienka vyplývajúca z Rokovacieho poriadku AS FEE, a to dňa

**13.5.2021 o 13.00 hod.**

Zároveň chcem poďakovať doc. Novikmecovi, ktorý podal pripomienku ako člen AO FEE, a členom AS FEE, ktorí odhlasovali prerušenie rokovania a jeho odklad na 13.5.2021. Takýto postup znamená, že nedošlo k narušeniu ligitimity rokovania akademického senátu, od čoho sme boli iba kúsok.

S pozdravom

Juraj Modranský, predseda AS FEE